**Albertus Seba**, nado en Etzel o 2 de maio de 1665 e finado en Ámsterdam o 3 de maio de 1736, foi un farmacéutico holandés, zoólogo, ilustrador científico e dono dunha colección de Ciencias Naturais que acabou distribuída por toda Europa.

Traxectoria
-----------

### Primeiros anos, formación e inicios profesionais

Haarlemmerstraat 110, con dous unicornios na fachada.
Naceu en Etzel, na Frisia Oriental, fillo dun agricultor. Na escola da vila destacou, aprendeu latín e en 1684 foi a Sande para aprender farmacia. Despois, mudouse a Groninga e traballou sucesivamente en Ámsterdam, Nürnberg e Estrasburgo. En 1697 fixo o traballo de fin de mestrado en Amsterdam. Casou con Anna Lopes o ano seguinte e a parella tivo dous fillos. En 1700 comprou 2/3 dunha casa no barrio de Haarlem nunha poxa de execución hipotecaria; en 1706 comprou o resto e formou alí 19 alumnos. Ademais das súas actividades como farmacéutico no edificio cos *Eenhoorn* (unicornios) na fachada, era *grosista* (comerciante por xunto) de medicamentos.

### Elaboración e custodia da colección

Seba era popular entre os mariñeiros e os cirurxiáns. Pedíalles que lle trouxesen cousas que puidese usar ou que lle interesasen, ás veces cando un barco atracaba no *Nieuwe Waal,* Seba era o primeiro en ver se había algo para el. As plantas e produtos animais exóticos era o que máis procuraba. Así foi como Seba conseguiu a súa colección de aves, cobras, lagartos, insectos e cunchas. En 1711 converteuse en provedor de Pedro o Grande e en 1716, tras unha longa correspondencia, vendeu ao tsar a súa colección de animais en formaldehído, insectos e artigos diversos por 15.000 floríns. A colección, 17 caixas, chegou tres meses despois. O tsar tamén comprou toda a colección ao anatomista e botánico Frederik Ruysch en 1717. Estas dúas coleccións estaban destinadas ao museo máis antigo de Rusia.

A colección foi inicialmente aloxada no seu palacio de verán de San Petersburgo, pero pronto estivo dispoñible un palacio da cidade adecuado, cuxo propietario fora executado. En 1728 rematouse a construción dun predio en San Petersburgo e a colección trasladouse ao primeiro museo construído como tal no mundo. Máis tarde, os animais de Seba aloxáronse nun museo zoolóxico recentemente creado, xusto ao lado.

En 1752 a súa colección foi poxada e distribuída. Os dous últimos volumes do catálogo publicáronse postumamente (1758 e 1765). A parte sobre a pesca preparouna Peter Artedi, que caeu á canle en 1735 despois dunha cea con Seba e afogou.

### Episodio da hidra con Linné

Imaxe da hidra de Hamburgo, sacada do *Thesaurus* de Albertus Seba.
En abril de 1735 Carl von Linné foi aos Países Baixos, con Linné coa idea de conseguir o grao de doutor en medicina na Universidade de Harderwijk. No camiño detivéronse en Hamburgo onde tiveron un encontro co alcalde, quen orgullosamente lles mostrou unha marabilla da natureza que posuía: os restos embalsamados dunha hidra de Lerna de sete cabezas. Linné enseguida viu que era falsa e que se trataba en realidade de mandíbulas e pés de denociñas pegadas a peles de serpes. A procedencia da hidra fixo pensar a Linné que fora fabricada por monxes para representar a besta da Apocalipse. Aínda que isto podía preocupar o alcalde, Linné fixo públicas as súas observacións e o soño do alcalde de vender a hidra por unha suma enorme arruinouse completamente. Tendo medo da súa ira, Linné e Sohlberg marcharon de Hamburgo rapidamente. Albertus Seba debuxou a hidra en diversas versións.

### Recoñecemento e anos finais

En 1728 Seba converteuse en membro da Royal Society. Comezou cunha nova colección e preparou unha publicación. Petrus van Musschenbroek e Hieronimus David Gaubius axudárono a catalogar. En 1734 e 1735 publicou en latín os dous primeiros volumes dun catálogo con gravados da súa colección. Linneo visitou o gabinete en 1735 en dous días consecutivos. 

Seba tivo problemas nos riles e morreu en 1736. Está enterrado no Westerkerk de Amsterdam.

#### Taxón nomeado en honra a Seba

Seba conmemórase nos nomes científicos de dúas especies e unha subespecie de cobras: *Ninia sebae*, *Python sebae* e *Oxyrhopus petola sebae*.

Galería
-------

* Serpes Manballa. Impresión do "Tesauro" de Albertus SebaSerpes Manballa. Impresión do "Tesauro" de Albertus Seba
* Luras (Xiba). Lámina do "Thesaurus"Luras (Xiba). Lámina do "Thesaurus"
* Insectos. Lámina do "Thesaurus"Insectos. Lámina do "Thesaurus"
* Mexillóns dispostos ao estilo barroco. Lámina do "Thesaurus"Mexillóns dispostos ao estilo barroco. Lámina do "Thesaurus"
* Portada do Thesaurus por Frederik Ruysch (Thesaurus animalium primus);  C.Huybrechts (1710)Portada do *Thesaurus* por Frederik Ruysch (*Thesaurus animalium primus*); C.Huybrechts (1710)
* Distintas vistas dun ourizo no ThesaurusDistintas vistas dun ourizo no *Thesaurus*
* "Ilustración científica" da Hidra de Hamburgo do Thesaurus (1734)"Ilustración científica" da *Hidra de Hamburgo* do *Thesaurus* (1734)

Notas
-----

1. ↑  Stöver, Dietrich Johann Heinrich, páx. 71
2. ↑  Anderson, Margaret J. páx. 60–61
3. ↑  Blunt, Wilfrid, páx. 90
4. ↑  Seba, A. (Amsterdam, 1734), *Locupletissimi rerum naturalium thesauri accurata descriptio et iconibus artificiosissimis expressio per universam physices historiam* tomus 1.
5. ↑  "Albertus Seba Biography". *www.howold.co*. Consultado o 2022-04-26.

Véxase tamén
------------

### Outros artigos

* Carl von Linné
* Taxonomía
* Botánica
* Entomoloxía
* Ilustración científica

### Bibliografía

* Driessen-Van het Reve, J. J. (2006) *De Kunstkamera van Peter de Grote. De Hollandse inbreng, gereconstrueerd uit brieven van Albert Seba en Johann Daniel Schumacher uit de jaren 1711-1752.*

### Ligazóns externas

* Páxina web da Koninklijke Bibliotheek sobre o *Thesaurus* *Locupletissimi rerum naturalium thesauri accurata descriptio*.
* Libros Taschen: Gabinete de curiosidades naturais con ilustracións de Seba.
* Retrato de Albertus Seba.
* Jozien J. Driessen-Van het Reve, (2006) A *Kunstkamera* de Pedro o Grande. A entrada holandesa, reconstruída a partir de cartas de Albert Seba e Johann Daniel Schumacher dos anos 1711-1752.
* Revisión do libro anterior na páxina web do Historisch Huis

|  |  |
| --- | --- |
| Control de autoridades | 
* Wd: Q523866
* WorldCat
* VIAF: 5113867
* BIBSYS: 4084259
* BMT: 191581
* BNE: XX1752223
* BNF: 13757045g
* BPN: 15879873
* CERL: cnp01372654
* CiNii: DA17832868
* DeutscheBio: 123436397
* FAST: 471231
* GND: 123436397
* ISNI: 0000000121188207
* LCCN: nb2001087386
* Leopoldina: 6618
* NKC: mzk2009532924
* NTA: 081841337
* OL: OL4901265A
* openMLOL: 311884
* PTBNP: 1512591
* RKD: 424973
* SNAC: w6jq8n8h
* SUDOC: 066970563
* Tate: 2626

 |



1. ↑  "Article. 'The Kunstkamera van Peter de Grote (...)'". *academic.oup.com*. Consultado o 2022-04-25.